ITD โครงการทวายเซ็นปลาย ก.ค.นี้โครงการเหมืองโปแตสยังต้องใช้เวลา
โบรกฯแนะเก็งกำไร ITD โครงการทวายเฟสแรกมีพัฒนาการในด้านบวกต่อเนื่อง แม้ว่าจะมีความล่าช้า คาดจะเซ็นสัญญาได้ประมาณปลาย ก.ค. นี้ ส่วนโครงการเหมืองโปแตสยังต้องใช้เวลาอีกอย่างน้อย 3 เดือน 
18 มิ.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (18 มิ.ย.) ว่า โครงการทวายเฟสแรกของบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD มูลค่าโครงการ 1.7 พันล้านดอลลาร์สหรัฐฯ มีพัฒนาการในด้านบวกต่อเนื่อง แม้ว่าจะมีความล่าช้า คาดจะเซ็นสัญญาได้ประมาณปลาย ก.ค. นี้ 
โดยโครงการนี้ได้ยกระดับขึ้นมาเป็นความร่วมมือ 3 ฝ่าย คือ ไทย เมียนมาร์ และญี่ปุ่น อนาคตจะมีโครงการขนาดใหญ่เชื่อมโครงการทวาย คือ มอเตอร์เวย์ และ รถไฟทางคู่ไทย-ญี่ปุ่น สำหรับโครงการเหมืองโปแตสยังต้องใช้เวลาอีกอย่างน้อย 3 เดือน ในการทำความเข้าใจกับกลุ่มต่อต้าน คงแนะนำ Trading Buy ประเมินราคาเป้าหมาย 12 บาท
 
อ่านต่อ…